AksaraLLM/aksara-bahasa-daerah-v1 huggingface dataset:
Bab I Piagam PBB nggambaraké tujuan lan prinsip-prinsip organisasi Perserikatan Bangsa-Bangsa. Prinsip-prinsip iki kalebu bab pepadha (equality) lan  mandhirèng pribadi (self-determination) bangsa-bangsa lan kawajiban nagara anggota matuhi Piagam PBB, kerjasama karo Dewan Keamanan PBB lan nggunakaké cara-cara damai kanggo ngrampungaké persengkétaan.

Pasal 2, ayat 3-4 intiné nglarang perang (kajaba béla dhiri) kanthi ukara, "Kabèh anggota kudu ngrampungké persengkétaan internasional kanthi cara damai saéngga perdamaian, keamanan lan kaadilan internasional ora kajlungup ing bebaya. Kabèh anggota PBB kudu mandheg (sajeroning gayutan internasionalé) saka nggunakaké ancaman utawa migunakaké kakuwatan tumrap integritas teritorial utawa kamardikan pulitik nagara liya, utawa tindhakan liyané kang ora sarujuk karo tujuan PBB." (Hak kanggo béla dhiri ditegasaké manèh ing pasal 51, kang mratélakaké, "Ing Piagam iki, ora ana kang bisa ngilangaké hak individual utawa kolèktif kanggo béla dhiri yèn kadadéan serangan nganggo gaman tumrap sawijining nagara anggota PBB...."

Pasa 2, ayat 7 Piagam iki nandhesaké manèh yèn mung Dewan Keamanan PBB kang duwé kakuwasan kanggo meksa sawenèh nagara kanggo ngayahi apa waé, kanthi pratélan: "Ora ana ing kandhutan Piagam iki kang mènèhi kakuwasan marang PBB kanggo campur tangan tumrap urusan wigati sajeroning yurisdiksi dhomèstik sawenèh nagara utawa njaluk supaya nagara anggota ngajokaké urusan mau kanggo dirampungaké déning Piagam iki; nanging prinsip iki ora kena nyélaki (prejudice) panerapan kakuwatan kang kapacak ing Bab VII." (Mung Dewan Keamanan bisa migunakaké cara peksa kaya mau ing Bab VII).

Uga delengen 
Piagam PBB
Perserikatan Bangsa-Bangsa
Anggota PBB

Pranala njaba 

Pasarékatan Bangsa-Bangsa
Piagam PBB
United Nations Charter
Pasukan United Nations Emergency Force (UNEF) kang pisanan diwangun déning Sidang Umum PBB kanggo ngamanaké lan ngrampungi Krisis Suez ing taun 1956 kanthi resolusi 1001 (ES-I) tanggal 7 November, 1956, lan punjul kasil upayané Sekretaris Jendral PBB Dag Hammarskjöld lan proposal saka Mantri Luar Negri Canada, Lester Pearson.  Minangka kakuatan militèr PBB kang pisanan tugasé:

... lumebu tlatah Mesir kanthi dimangertèni déning pamaréntah Mesir, kanggo mbiyantu njaga katenangan sajeroning lan sawisé penarikan mundur wadyabala non-Mesir lan njaga supaya rujuk karo katentuan liyané kang kapacak ing resolusi.... nguwasani tlatah kira-kira saka Terusan Suez nganti Garis Démarkasi Gencatan Senjata antara Mesir lan Israèl.  
Amarga resolusiPBB iku mau ora liwat Bab VII Piagam PBB, panggelaran wadyabala kudu olèh idin luwih dhisik saka pamaréntah Mesir.  Sawisé negosiasi multilateral karo Mesir, sepuluh nagara nawakké mèlu urun wadyabala, ya iku nagara-nagara: Brasil, Kanadha, Kolombia, Dhènemarken, Finlan, India, Indonesia, Nurwègen, Swèdhen, lan Yugoslavia. Bantuan uga ditawakké déning Amérikah Sarékat, Italia, lan Switserlan.  Pasukan pisanan teka ing Kairo tanggal 15 November, lan UNEF wis nduwé kakuatan wadyabala lengkap cacahé of 6,000 ing sasi Fèbruari 1957.  Pasukan wis digelar kanthi penuh ing saubengé kanal, ing Sinai lan Gaza nalika Israèl narik mundur wadyabala pungkasané saka Rafah ing tanggal 8 Maret, 1957.  Sekretaris Jendral PBB arep nggelar wadyabala UNEF ing tlatah Israèli miturut garis gencatan senjata taun 1949, nanging ditolak déning Israèl.

Tugas
Tugas UNEF diprenca dadi patang babak:
 November lan Dhésèmber 1956, njaga katertiban transisi ing tlatah Terusan Suez nalika wadyabala Inggris lan Perancis lunga.
 Saka Dhésèmber 1956 nganti Maret 1957, wadyabala UNEF memfasilitasi pemisahan wadyabala Israèl lan Mesir lan evakuasi Israèli saka kabèh tkatah kang dikuwasani sajeroning peperangan, kajaba Gaza lan Sharm-el-Sheik.
 Maret 1957, wadyabala UNEF njaga munduré wadyabala Israèl saka Gaza lan Sharm-el-Sheik.
 Panggelaran sadawané tapel wates kanggo pengamatan.  Babak-babak iki rampung sasi Mèi 1967.

Amarga masalah finansial lan owahing kabutuhan, cacahé wadyabala tansaya nyusut nganti kari 3,378 nalika misi iki dipungkasi ing sasi  Mèi 1967.

Tanggal 16 Mèi, 1967 pamaréntah Mesir mrintahaké supaya wadyabala PBB énggal oncat saka Sinai.  Nuli Sekretaris Jendral PBB U Thant nyoba arep nggelar wadyabala PBB ing tllatah Israèl kanggo njaga tlatah penyangga, nanging ditulak déning Israèl..  Kanthi kaputusan kang kontroversial, Thant nuruti préntah Mesir tanpa konsultasi karo Dewan Keamanan PBB lan Sidang Umum PBB. Pasukan dievakuasi ing pungkasan sasi Mèi, nanging 15 bala UNEF kajebak sajeroning operasi pertempuran lan kaprejaya ing Perang Enem Dina. Tentara PBB kang pungkasan ninggal tlatah mau tanggal 17 Juni.

Cathetan

Uga delengen 
Pratélan medhali pakurmatan PBB
Dewan Keamanan PBB
Sidang Umum PBB
Anggota PBB

Réferènsi

Pranala njaba 
United Nations history of UNEF

Pasarékatan Bangsa-Bangsa
Misi Damai PBB
Pasukan perdamaian PBB
Bab VII Piagam PBB mratélakaké kakuwasan Dewan Keamanan PBB kanggo njaga perdamaian. Bab iki ngidinaké Dewan Keamanan kanggo "nemtokaké anané ancaman tumrap perdamaian, pelanggaran (breach)marang perdamaian, utawa tindhakan agrèsi,  lan kanggo migunakaké aksi militèr lan non-militèr kanggo "mulihaké perdamaian lan keamanan internasional". Pasal kang paling misuwur ing Pigam PBB iki yakuwi pasal 42:
''Yèn Dewan Keamanan PBB nimbang yèntindhakan kang disayogyakaké déning pasal 41 Piagam PBB ora bakal cukup utawa wis kabukti ora cukup, Dewan Keamanan bisa migunakaké tindhakan liwat kakuwatan udara, sagara, utawa dharat kang diperlokaké kanggo mulihaké perdamaian lan keamanan internasional. Tindhakan mau kalebu dhémonstrasi, blokade, lan operasi liyané nganggo kakuwatan udara, sagara, utawa dharat saka nagara anggota PBB."

Bab VII uga mènèhi tanggung jawab marang Komité Staf Militèr kanggo koordinasi strategis tumrap kakuwatan kang dipigunakaké déning Dewan Keamanan PBB. Komité mau dumadi saka Kepala Staf saka lima anggota tetep Dewan Keamanan PBB.

Larangan ing Piagam PBB tumrap nagara anggota supaya ora nyerang anggota PBB liyané iku wigati kanggo njaga tujuan PBB kang diadegaké ing pungkasané Perang Donya II, kanggo nyegah perang.

Uga delengen 
 Perserikatan Bangsa-Bangsa
 Piagam PBB
 Dewan Keamanan PBB

Réferènsi

Pranala njaba 
  List of Chapter VII resolutions, 1946-2002 
 Full text of the Charter

United Nations Charter
Pasarékatan Bangsa-Bangsa
Misi Damai PBB ya iku misi kang diciptakake déning Perserikatan Bangsa-Bangsa (PBB) kanggo njaga perdamaian lan kaamanan internasional. Perserikatan Bangsa-Bangsa nganti taun 2005 wis ngidinaké 63 misi njaga perdamaian. Misi iki ora kalebu campur tangan kang diidinaké déning PBB kaya ing Perang Koréa lan Perang Teluk. Taun 1990an nuduhaké misi kang paling akèh.

Misi Taun 1940an

Misi Taun 1950an

Misi Taun 1960an

Misi Taun 1970an

Misi Taun 1980an

Misi Taun 1990an

Misi Taun 2000an

Uga delengen 
Pratélan medhali pakurmatan PBB
:en:List of United Nations peacekeeping missions

Pranala njaba 
UN peacekeeping website

Piagam PBB
Misi Damai PBB
United Nations Interim Force in Lebanon, utawa UNIFIL, diwangun déning Perserikatan Bangsa-Bangsa, kanthi Resolusi Dewan Keamanan PBB 425 lan 426 tanggal 19 Maret 19, 1978, kanggo mesthèkaké pemunduran wadyabala Israèl saka Lebanon, ndandani kedamaian lan keamanan international, lan mbantu Pamaréntah Lebanon mbenakaké kakuwasané. Pasukan UNIFIL kang pisanan teka ing Libanon tanggal 23 Maret, 1978; wadyabala iki dialihaké saka operasi PBB liyané kang tugas ing tlatah saubengé (mligi saka UNEF lan UNDOF).

Sajeroning Perang Libanon 1982, posisi PBB diserbu mligi déning wadyabala de facto kang dibawahi Saad Haddad. Pasukan iki minangka wadyabala asli Libanon kang dibantu déning Angkatan Pertahanan Israèl IDF. Sajeroning mangsa pendhudhukan, fungsi UNIFIL mligi mung nyedhiakaké bantuan kamanungsan. Wiwit taun 1985, Israèl ngurangi (scaled back) posisi tetepé ing Libanon, sanajan prosess iki ditandai nganggo serangan-serangan kilat lan pemboman, kaya déné ing Operasi Tanggung Jawab taun 1993 lan Operasi Murka taun 1996. Ing taun 1999, Israèl mundur total, kang rampung ing taun 2000 lan marakaké UNIFIL nuli bisa minangka tugas-tugas militeré. Pamaréntah Libanon nyatakaké yèn tlatah Shebaa farms minangka teritori Libanon,sanajan PBB nganggep iku ing njabané wewengkon Libanon. Pamaréntah Libanon nganggep yèn dhébat bab iki mènèhi (hak) kanggo sanksi hukum tumrap kelompok bersenjata anti-Israèli ing Libanon (sanajan PBB kanthi resmi nyatakaké yèn Israèl wis mundur kabèh saka tlatah kang dikuwasani sawisé perang 1973). Dewan Keamanan PBB wis merlèng (memperpanjang) mandat UNIFIL nganti tanggal 31Agustus, 2008.

Mandat 
UNIFIL ditugasi kanggo nggayuh sasaran-sasaran:
 Mesthèkaké pemunduran wadyabala Israèl saka Libanon kidul
 Mulihaké perdamaian lan keamanan international 
 Bantu Pamaréntah Libanon kanggo mbenakaké kakuwasané

Mandat mau dhedhasar resolusi PBB:
 31 Januari, 2006: Resolusi Dewan Keamanan PBB 1655
 31 Juli, 2006: Resolusi Dewan Keamanan PBB 1697
 11 Agustus, 2006: Resolusi Dewan Keamanan PBB 1701|1701]]

Nagara Penyumbang Pasukan 
Nagara-nagara mau ing ngisor iki mèlu nyumbang wadyabala aktif, utawa mènèhi rupa-rupa bantuan. Nagara kanthi aksara kandel minangka péranganing wadyabala UNIFIL kang wiwitan/asli.

* Cacah kang bener durung bisa dikonfirmasi.

Pemimpin UNIFIL

Utusan Sekretaris Jendral PBB kanggo Libanon Kidul

Komandan Pasukan

Komandan Gugus Tugas Maritim

Cathetan

Uga delengen 
 Bregman, Ahron (2002). Israèl's Wars: A History Since 1947. London: Routledge. ISBN 0-415-28716-2
 Operation Litani
 Lebanese Civil War
 South Lebanon conflict
 2006 Israèl-Lebanon conflict
 1996 shelling of Qana

Sumber 
 GlobalSecurity.org Lebanon

Pranala njaba 

 UNIFIL - UN official mandate
 UNIFIL Deployment as of 2006 July
 UNIFILvereniging, Dutch association for Unifil veterans
 Site with Pictures and stories of Dutch peacekeepers attached to UNIFIL in 1979
 UNIFIL Quip of the Day

Misi Damai PBB
Pasarékatan Bangsa-Bangsa
Pasukan perdamaian PBB
UNTSO iku akronim saka tembung United Nations Truce Supervision Organization, sawijining organisasi kang diyasa ing taun 1948 kanggo njaga perdamaian (peacekeeping) ing tlatah Timur Tengah. Tugasé anatara liya mbiyantu United Nations Disengagement Observer Force (UNDOF) lan United Nations Interim Force in Lebanon (UNIFIL) ngayahi tugasé ing tlatah mau.

Organisasi mau diyasa kanthi dhasar resolusi Dewan Keamanan PBB 50, kang diwetokké tanggal 29 Mèi, 1948.

Nagara kang mèlu nyumbang sumberdaya militèré marang UNTSO kalebu, Argentina, Australia , Ostenrik, Bèlgi, Kanadha, Chili, the Républik Rakyat Cina, Dhénemarken, Éstlan, Finlan, Prancis, Irlandia, Italia, Nepal, Walanda, New Zealand, Nurwègen, Soviet, Slowén, Swèdhen, Switserlan lan Amérikah Sarékat. Saka pratélan iki ora tinemu sawenèh nagara Islam kang mèlu.

UNTSO nduwé kantor ing Beirut lan Damascus, kanthi kantor punjeré ing Yerusalem.

Tugas
UNTSO nyediakaké pengamat militèr marang telu organisasi misi PBB ing tlatah Timur Tengah ya iku; Observer Group Libanon (OGL), mabnatu UNIFIL ing Libanon Kidul, Observer Group Golan (OGG) mbantu UNDOF ing Dhataran Dhuwur Golan lan OGE Observer Group Egypt (OGE) ing Ujung Sinai.

Para pengamat militèr iku ora nggawa gaman lan ngayahi tugasé kanthi ngamati lan nglaporaké pelanggaran tumrap perjanjian gencatan senjata., pemunduran lll, kang magepokan karo tlatah operasiné. Pengamat militèr gilir gumanti saka para perwira pangkat Kaptèn utawa Mayor, saka kasenjataan warna-warna ing nagara asalé. Para pengamat militèr ditata ing golongan tim multi-national, saéngga saben pengamatan bakal dikonfirmasi séning sethithiké loro pengamat saka nagara liya, kanggo njaga supaya ora bot-sih.

Markas
OGG, kanthi markas kang dumunung dadi siji karo markas UNDOF ya iku ing Camp Faouar ing Suriah, dipérang dadi rong pos; OGG-D (Observer Group Golan-Damascus) kang punjeré ing Damascus, Syria lan OGG-T (Observer Group Golan-Tiberias) punjeré ing Tiberias, Israèl. Saben pos nduwé sawatara pos pengamatan ing sadawané laladan pemisah Area of Separation  (AOS) kang ditemtokaké minangka péranganing Perjanjèn Penghentian Perang (Disengagement Agreement) 1974 antara Suriah lan Israèl ing pungkasané Perang Yom Kippur taun 1973. Para Pengamat Militèr  ngayahi tugas inspèksi saben rong minggu sajeroning laladan pembatasan kanggo mesthèkaké, yèn kaloro nagara patuh marang pembatasan cacahé wadyabala lan peralatan sajeroning tlatah 10, 20 lan 25 km saka the AOS rujuk karo perjanjèn.

Markas OGL kang dumunung dadi siji karo markas UNIFIL ing Camp Naquora ing Libanon.Kidul, duwé papat patroli sadawaning garis biru,  ya iku garis demarkasi antara Israèl lan Libanon.

OGE nduwé markas ing Ismalia cedhak Terusan Suez ing Mesir. OGE ngayahi tugas patroli jarak cendhak lan dawa ing Ujung Sinai.

Uga delengen 
Misi Damai PBB
Pratélan medhali pakurmatan PBB
Dewan Keamanan PBB

Pranala njaba 
Official website

Pasarékatan Bangsa-Bangsa
Misi Damai PBB
Pasukan perdamaian PBB
Program Padunungan Manungsa Pasarékatan Bangsa-Bangsa (basa Inggris: United Nations Human Settlements Programme utawa UN–HABITAT) iku badan Pasarékatan Bangsa-Bangsa tumrap padunungan manungsa (human settlements). UN–HABITAT diyasa ing taun 1978 lan nduwé markas ing Kantor PBB ing Nairobi, Kenya. Organisasi iki ditugasi déning Sidang Umum PBB kanggo ngundhakaké kutha-kutha supaya luwih tahan / abadi (sustainable) ing babagan sosial lan lingkungan kanthi sasaran nyediakaké papan kang cukup kanggo sakabèhané.

Miturut lapuran taunan 2006, lan tengah taun 2007, mayoritas sing ndunungi donya bakal urip ing kutha (cilik lan gedhé), kanggo kang sepisanan ing sajarah; bab iki sarujuk karo tekané "urban millennium". Taun 2007 sing ndunungi mlarat uga bakal ngancik angka sak milyar. Kanggo trèn mangsa ngarep, dikira-kira 93% pertumbuhan kutha bakal kadadéan ing Asia lan Afrika, lan sethithiké uga ing Amérika Latin lan Karibia. Taun 2050 punjul 6 milyar manungsa, rong proteloné manungsa urip, bakal manggon ing kutha.

Dokumèn utama kang nggambaraké mandat organisasi iki ya iku Dhéklarasi Vancouver (Vancouver Declaration on Human Settlements), Agéndha Habitat, Dhéklarasi Istambul (Istanbul Declaration on Human Settlements), Dhéklarasi Kutha (Declaration on Cities and Other Human Settlements in the New Millennium), lan Resolusi 56/206.

UN Habitat nduwé telu kantor regional, Nairobi, Rio de Janeiro, lan Fukuoka.

Kontroversi 

UN Habitat mbantu proyèk pambrantasan laladan kumuh ing Durban, Afrika Kidul kang akèh dikritik amarga kanthi peksan lan ora manut kukum.

Réferènsi

Uga delengen 
 Perserikatan Bangsa-Bangsa
 Laladan Kumuh
 :en:Sustainability
 :en:Millennium Development Goals

Pranala njaba 
 Official website
 BBC News Special Report - Urban Planet
 South Africa shack dwellers' organisation

Badan PBB
Pasarékatan Bangsa-Bangsa
Sekretaris Jenderal PBB iku ketua Sekretariat PBB, salah siji pérangan wigati saka Perserikatan Bangsa-Bangsa (PBB). Miturut Piagam PBB, Sekretaris Jenderal diangkat déning Sidang Umum dhedhasar rékomendasi Dewan Keamanan. Sekjen PBB wiwit taun 1997 yaiku Kofi Annan kang mengku kalungguhan Sekretaris Jenderal PBB wiwit 1 Januari 1997. Mangsa bakti kaloroné diwiwiti tanggal 1 Januari 2002 lan rampung tanggal 31 Dhésèmber 2006. Tanggal 13 Oktober 2006, Dewan Keamanan PBB mbiwara kapilihé Ban Ki-moon minangka Sekretaris Jenderal PBB kang anyar kang bakal mengku kalungguhan sajeroning limang taun wiwit 1 Januari 2007 nganti 31 Dhésèmber 2011.

Sekretaris Jenderal

Pejabat Sekretaris Jenderal urut umur 
Ing ngisor iki pratélan Sekretaris Jenderal Perserikatan Bangsa-bangsa kang disusun miturut umur (disusun ing tanggal 15 November 2006).

Deleng uga 
 Kurt Waldheim
 Dag Hammarskjold
 Boutros Boutros Ghali
 Trygve Lie
 U Thant
 Kofi Annan
 Ban Ki-moon

Pranala njaba 
 Situs resmi

 
Pasarékatan Bangsa-Bangsa
WMO

World Meteorological Organization (WMO, , OMM) iku sawijining Organisasi antar pamaréntah kanthi anggota 188 nagara lan wewengkon (territory). Organisasi iki asalé saka Organisasi Météorologi Internasional (International Meteorological Organization) (IMO), kang diyasa taun 1873. Madeg taun 1950, WMO dadi badan mirunggan Perserikatan Bangsa-Bangsa kanggo bab meteorologi (cuaca lan mangsa), hidrologi operasional lan ngèlmu Geofisik kang magepokan. Organisasi WMO duwé markas ing Jeneva, Switserlan. Presiden saiki Gerhard Adrian kapilih ing 2019, Petteri Taalas wis Sekretaris Jenderal wiwit taun 2016.

Tujuan 
Tujuan organisasi ya iku:
 Bantu kerjasama saindenging donya bab jaringan stasiun supaya pengamatan météorologi, hidrologi lan pengamatan geofisik liyané kang magepokan karo météorologi, lan ngundhakaké panyiapan lan pangopènan pusat-pusat kang ngurusi météorologi lan jasa kagandhèng liyané.; 
 Ningkataké panyiapan lan pangopènan sistem kanggo ijol-ijolan informasi météorologi lan informasi kang magepokan kanthi rikat. 
 Ningkataké standarisasi meteorologi lan pengamatan kang magepokan lan mesthèkaké publikasi kasil pengamatan lan statistik kanthi cara kang seragam; 
 Majokaké aplikasi météorologi tumrap aviasi, kapal, masalah kang magepokan karo banyu, tetanèn lan aktivitas manungsa liyané; 
 Ningkataké aktivitas sajeroning hidrologi operational lan nyurung kerjasama antara jasa Météorologi lan hidrologi; 
 Ningkataké riset lan latihan bab météorologi lan, yèn perlu, sajeroning babagan kang magepokan, lan mbantu sajeroning koordinasi aspèk internasional bab riset lan latihan mau.

Nagara anggota WMO duwé siji komisi kanggo Sistem Dhasar (Commission for Basic Systems) (CBS) kang nganakaké patemon saben rong taun sapisan, minangka papan kanggo ngajokaké rékomendhasi owah-owahan kodhe, rékomendhasi bab protokol télékomunikasi, lan pamutakiran Kepala Tabel Cekak (Abbreviated Heading Table) disetujoni.  Sawisé disetujoni, owah-owahan mau dilebokaké ing sajeroning manual kodhe WMO 306 lan 386. Patemon CBSWMO kang pungkasan dianakaké ing Jeneva, Switserlan.

Salah sijiné fungsi WMO ya iku mènèhi jeneng siklon tropis.

WMO mbantu nyiptakaké Intergovernmental Panel on Climate Change (IPCC), lan duwé tanggung jawab langsung tumrap anané Global Atmosphere Watch (GAW).

Dina Meteorologi Donya 
 Dina Météorologi Donya dipèngeti saben taun ing tanggal 23 Maret.

Pahargyan lan bebungah 

:en:International Meteorological Organization Prize

:en:Professor Dr. Vilho Väisälä Award

:en:Norbert Gerbier-Mumm International Award

:en:WMO Research Award for Young Scientists

Uga delengen 
 Aircraft Meteorological Data Relay (AMDAR)
 :en:Global Atmospheric Research Programme (GARP)

Réferènsi

Pranala njaba 
 World Meteorological Organization 
 Founding charter 
 NOAA: Retired Hurricane Names 
 WMO country codes

Badan PBB
Resolusi Dewan Keamanan PBB (Inggris: United Nations Security Council Resolution) iku Resolusi PBB kang diputuské déning limolas anggota Dewan Keamanan PBB, organ paling kuwasa ing Perserikatan Bangsa-Bangsa. Piagam PBB mratélakaké sajeroning ( Pasal 27) yèn siji resolusi lolos yèn sanga utawa punjul limolas anggota setuju, lan ora di véto déning salah siji saka lima anggota tetep PBB. Anggota Tetep PBB yaiku Républik Rakyat China, Perancis, Federasi Ruslan, Inggris, lan Amérika Sarékat.

Ana loro perang gedhé kang didinaké déning PBB, yaiku Perang Koréa taun 1950 lan Perang Lempongan taun 1991.

Deleng uga 
 Dewan Keamanan PBB
 Piagam PBB
 Misi Damai PBB

Pranala njaba 

 Complete list and text of all resolutions
 UN Security Council Official Website including full text of all resolutions

Pasarékatan Bangsa-Bangsa
Dhewan Kaamanan PBB

de:Liste der UN-Resolutionen
Pratélan iki ya iku pratélan gmina dwibasa ing Polen:

Miturut Kaputusan 6 Januari 2005 prekara Minoritas Nasional lan Etnis saha basa-basa tlatah, saiki ana 16 munisipalitas utawa gmina (antara kalurahan utawa kacamatan) dwibasa ing Polen.

Basa Jerman ing tlatah Silesia – Provinsi Opole:

 Gmina Biała (Gemeinde Zülz; wiwit 6 Maret 2006)
 Gmina Bierawa (Gemeinde Birawa; wiwit 23 April 2007)
 Gmina Chrząstowice (Gemeinde Chronstau; wiwit 25 Januari 2006)
 Gmina Izbicko (Gemeinde Stubendorf; wiwit 6 Maret 2006)
 Gmina Jemielnica (Gemeinde Himmelwitz; wiwit 28 Agustus 2006)
 Gmina Kolonowskie (Gemeinde Colonnowska; wiwit 22 September 2006)
 Gmina Lasowice Wielkie (Gemeinde Groß Lassowitz; wiwit 18 Oktober 2006)
 Gmina Leśnica (Gemeinde Leschnitz; wiwit 17 Mèi 2006)
 Gmina Prószków (Gemeinde Proskau; wiwit 11 Juli 2006)
 Gmina Radłów (Gemeinde Radlau; wiwit 25 Januari 2006)
 Gmina Reńska Wieś (Gemeinde Reinschdorf; wiwit 26 Oktober 2006)
 Gmina Strzeleczki (Gemeinde Strehlitz; wiwit 17 Mèi 2006)
 Gmina Tarnów Opolski (Gemeinde Tarnau; wiwit 15 Fèbruari 2007)
 Gmina Turawa (Gemeinde Turawa; wiwit 12 September 2008)
 Gmina Ujazd (Gemeinde Ujest; wiwit 28 Agustus 2006)
 Gmina Walce (Gemeinde Walzen; wiwit 4 April 2006) 
 Gmina Zębowice (Gemeinde Zembowitz; wiwit 23 Oktober 2007)

Saliyané iku ana kamungkinan yèn fasilitas iki uga ditepungaké ing munisipalitas liya ing Provinsi Opole lan Silesia: Cisek, Dobrodzień, Dobrzeń Wielki, Głogówek, Komprachcice, Łubniany, Murów, Olesno, Pawłowiczki, Polska Cerkiew, Krzanowice.

Saliyané iku uga bakal diadegaké munisipalitas dwibasa Bélarus, Litowen lan Kasubia.

 Gmina Linia (Gmina Lëniô; wiwit 2012) - Basa Kasubia - Provinsi Pomerania
 Gmina Parchowo (Gmina Parchòwò; wiwit 16 Agustus 2006) - Basa Kasubia - Provinsi Pomerania
 Gmina Sierakowice (Gmina Serakòwice; wiwit 23 Oktober 2007) - Basa Kasubia - Provinsi Pomerania
 Gmina Puńsk (Punsko valsčius; wiwit 25 Mèi 2006)
 Hajnówka (Kutha) (Гайнаўка; wiwit 3 Dhésèmber 2007)

Polen
Siprus Lor utawa Républik Turki Siprus Lor (basa Turki: Kuzey Kıbrıs Türk Cumhuriyeti) iku nagara kang ana minangka de facto lan papané ana ing saloring pulo Siprus. Ora ana nagara sadonya kang ngakoni kejaba Turki kang ndhudhuki tlatah lor pulo Siprus ing taun 1974. Banjur ing taun 1975 nagara iki diproklamasèkaké lan jenengé diowahi ing taun 1983; jeneng iku isih dienggo nganti sepréné.

Pranala njaba 
 Siprus Utara 
 Zypern Times

Cathetan suku 

Nagara ing Éropah
Nagara kang ora diakoni
Abugida iku istilah kang diciptakaké déning Peter T. Daniels kanggo mratélakaké siji sistém panulisan kang saben aksarané nglambangaké konsonan kang dibarengi déning siji swara. Banjur swara liyané bisa ditandhani karo tandha-tandha dhiakritis. Ing sawatara abugida, kanggo nandhakaké yèn ora ana swarané, siji aksara kudu "dipatèni". Kurang luwih separo sistém panulisan ing donya iku abugida, ing kéné uga kalebu sistem aksara Brahmik kang sapérangan gedhé ditrapaké kanggo basa-basa Indo-Arya.

Sawijining abugida, miturut Daniels, iku kudu dibedakaké karo silabari, kang simbul-simbul aksarané wis ngamot swara lan rupané pancèn wis béda siji karo liyané. Terus loro-loroné uga bisa diarani alfabèt.

Wong liyané, luwih seneng ngarani sistém kaya mengkono: "semi-silabari" utawa "alfa-silabari".

Tembung abugida iku dijupuk saka basa Ge'ez ing Etiopia kanggo aksarané dhéwé. Uni Abugida iki dijupuk saka patang aksarané kang kapisan lan dhedhasar urutan aksara Yunani (Α, Β, Γ, Δ)) lan uga urutan ing leluhuré, aksara Semitik Lor: aleph, bet, gimel, dalet, utawa A B G D, mèmper ing basa Yunani kang dijupuk saka rong aksara wiwitané: alpha lan beta.

Sumber 
 Peter T. Daniels lan William Bright. 1996. The World's Writing Systems. Oxford University Press. ISBN 0-19-507993-0

Aksara
Anya Dwi Novita Pahlawanti lair 10 November 1982 ing  Jakarta iku anak ragil saka wong loro sanak, lan saiki manggon ing Jakarta. Anya Dwinov iku artis Indonésia sing nduwé spésialisasi minangka presenter lan aktris sinétron. Karakteristik Anya iku dhèwèké grapyak lan humoris.

Saliyané nduwé gawéan dadi artis, Anya iku nduwé usaha (business owner) ing babagan laundry lan konsultan akunting. Anya fasih basa Inggris lan ditepangi sawijining artis Indonésia sing profésional lan nduwé potènsi kanggo makarya ing nagara ngamanca.

Sinètron 
 Jinny OH Jinny
 Kalau Cinta Jangan Marah
 Tersanjung 6
 Nyari Bini
 Kumpul Bocah

Presenter 
 Bu Er Te (TV 7)
 News dot Com, Republik Mimpi (MetroTV)
 Kabar Idola (TV 7)
 Xpose (LaTivi)
 Negeri Impian (TVOne)
 Dangdut Mania Dadakan (TPI)
 Selebriti UpDate (AnTV)

Dwinov, Anya
Dwinov, Anya
Santen iku cuwèran putih kenthel pituwasé krambil kang diparut lan banjur diperes karo banyu. Santen nduwé rasa gajih lan dienggo nggawé masakan rasané dadi sedhep tur gurih. Nalika jaman mbiyèn, santen kudu diperes saka krambil kang diparut lan dicampur karo banyu panas sadurungé diperes.

Jaman saiki, wis ana mesin kanggo meres santen. Kanggo nrapaké mesin, klapa kang diparut ora prelu dicampur karo banyu lan pathi santen kang dikasilaké iku 100% tulen. Sanadyan mangkono, akèh wong kang ora gelem nganggo mesin iki amarga gila. Sebabé ing pasar-pasar kerep karesikan lan higienis ora kajaga utawa mesiné ora tau diresiki.

Saliyané iku uga ana santen instan utawa siyap saji sajeroning pakèt kang namun prelu ditambahi banyu panas sadurungé dienggo.

Étimologi 
Tembung "santen" iku wujud krama saka tembung "sari" lan santen iku pancèn sajatiné sarining klapa kang diparut.

Gladri 

Pawon
Resolusi Sidang Umum PBB diputusaké déning kabèh anggota Perserikatan Bangsa-Bangsa kanthi pamungutan swara sajeroning Sidang Umum PBB lan mbutuhaké swara mayoritas (50% swara ditambah siji) utawa (mayoritas simpel) supaya bisa wujud dadi kaputusan utawa resolusi (kajaba kanggo bab kang wigati banget mbutuhaké mayoritas rong protelon swara). Sanajan resolusi Sidang Umum wujud resolusi kang ora nalèni (non binding) para nagara anggota, nanging resolusi internal bisa nalèni tumrap operasi Sidang Umum dhéwé, contoné bab anggaran lan prosedur.

Resolusi kang wigati 

 1947
 Resolusi Sidang Umum PBB 177: Komisi Hukum Internasional diarahké nyusun prinsip-prinsip hukum internasional kang diakoni déning Piagam Mahkamah Nurenberg lan ing sarujuk karo penilaian Mahkamah. Pungkasané ngasilaké "Prinsip-prinsip Nurenberg".
 1947 Resolusi 47/181: Pamisahan mandhat Inggris ing Palestina.
 1948
 Resolusi Sidang Umum PBB 194: Rekomendasi "hak kanggo mulih" tumrap Pengungsi Palestina.
 1949
 Resolusi Sidang Umum PBB 273: Ngidinaké nagara Israèl dadi anggota PBB.
 1950
 Resolusi Sidang Umum PBB 377: Resolusi bab "Nyawiji sajeroning damai "
 1952
 Resolusi Sidang Umum PBB 505: Ancaman tumrap kamardikan pulitik lan integritas wewengkon China (Republic China) lan perdamaian ing tlatah Wétan Adoh, amarga palanggaran Soviet marang perjanjèn pershabatan lan pasekuton Sino-Soviet 14 Agustus 1945 lan pelanggaran Soviet marang Piagam PBB
 1962
 Resolusi Sidang Umum PBB 1761: Rekommendhasi sanksi tumrap Afrika Kidul minangka respon kanggo kawicaksanan pamaréntah bab apartheid.
 1963
 Resolusi Sidang Umum PBB 1962: Resolusi bab akasa njaba (outer space).
 1971
 Resolusi Sidang Umum PBB 2758: Mbusak Républik China lan ngganti karo Républik Rakyat China. Uga ngakoni RRC minangka kakuwasan hukum tunggal ing China.
 1973
 Resolusi Sidang Umum PBB 3068: Konvensi International bab tekanan lan ukuman tumrap kriminal Apartheid.
 1974
 Resolusi Sidang Umum PBB 3314: Ngrumusaké agrèsi.
 1975
 Resolusi Sidang Umum PBB 3379: Zionisme minangka wangun rasisme lan diskriminasi ras; dicabut déning Resolusi 46/86.
 1989
 Resolusi Sidang Umum PBB 44/34: Konvensi PBB bab "saradhadhu bayaran" utawa Mercenary.
 1991
 Resolusi Sidang Umum PBB 46/86: mbatalaké Resolusi 3379.

Uga delengen 
 Perserikatan Bangsa-Bangsa
 Sidang Umum PBB
 Piagam PBB
 Dewan Keamanan PBB
 Resolusi Dewan Keamanan PBB

Pranala njaba 
 Daftar pepak kabèh resolusi

Pasarékatan Bangsa-Bangsa
Bab VI Piagam PBB (:en:Chapter VI of the United Nations Charter), iku ngenani panyelesaian sengkéta kanthi damai. Bab iki nuntut supaya nagara-nagara kang nduwé sengkéta kang bisa dadi perang golèk dalan damai dhisik liwat negosiasi, pitakonan/panyelidhikan utawa enquiry, mediasi, konsiliasi, arbitrasi, panyelesaian hukum, pitulungan utawa pangaturan liwat agènsi regional, utawa cara damai liya sing dipilih dhéwé." Yèn cara-cara resolusi alternatif sengkéta iki gagal, nagara-nagara kang duwé sengkéta mau kudu mènèhi weruh Dewan Keamanan PBB. Miturut pasal 35, sawenèh nagara olèh ngajokaké sengkétané marang Dewan Keamanan PBB utawa Sidang Umum PBB. Pasal iki mènèhi hak marang Dewan Keamanan PBB kanggo nggawé rekomendhasi nanging ora mènèhi kakuwasan kanggo ngetokaké resolusi kang nalèni (binding); bab iki dilebokaké ing Bab VII Piagam PBB. Bab VI iku sarujuk karo pasal 13-15 Akad Liga Bangsa-Bangsa (Covenant of the League of Nations) kang nyadiakaké dalan arbitrasi lan ngajokaké menyang Dewan tumrap sengkéta kang ora diajokaké marang arbitrasi.

Réferènsi

Uga delengen 
 Piagam PBB
 Sidang Umum PBB
 Dewan Keamanan PBB

Pranala njaba 
 Piagam PBB
 Eurepian Journal of International Law 

Pasarékatan Bangsa-Bangsa
Pratélan tokoh Amérikah Sarékat

Politikus, nagarawan lan sabanjuré 
 Samuel Adams
 Alexander Hamilton
 Patrick Henry
 J. Edgar Hoover
 Richard Henry Lee
 Robert Kennedy
 Eleanor Roosevelt

Ilmuwan, filsuf lan sabanjuré 
 John Dewey
 Jonathan Edwards
 Benjamin Franklin
 William James
 Martha Nussbaum
 Charles Sanders Peirce
 John Rawls
 Noah Webster

Artis, bintang filem, penyanyi lan sabanjuré 
 Christina Aguilera
 Michelle Branch
 Britney Spears

Pelukis 
 Georgia O'Keefe
 Andy Warhol

Arsitek 
 Maya Lin 
 Bernard Maybeck
 Julia Morgan
 Frank Lloyd Wright
 Minoru Yamasaki

Sastrawan 
 Art Buchwald
 E.E. Cummings
 Emily Dickinson
 Ralph Waldo Emerson
 Robert Frost
 Ernest Hemingway
 Jack Kerouac
 Jack London
 Audre Lorde
 Herman Melville
 Toni Morrison
 Edgar Allan Poe
 Jerry Siegel
 John Steinbeck
 Mark Twain

Komponis 
 Samuel Barber
 Irving Berlin
 Leonard Bernstein
 Stephen Foster
 George Gershwin
 Scott Joplin
 Oscar Hammerstein II 
 Richard Rodgers

Pejuang hak asasi manungsa 
 Susan B. Anthony
 Cesar Chavez
 Johns Hopkins
 Martin Luther King, Jr.
 Elizabeth Cady Stanton
 Sojourner Truth 
 Ida B. Wells
 Malcolm X

Inovator 
 Thomas Alva Edison
 Douglas Engelbart
 Henry Ford
 Bill Gates
 William Reddington Hewlett
 Steve Jobs
 David Packard
 Wright bersaudara

Militèr 
 Thomas J. Jackson
 Robert E. Lee
 Douglas MacArthur
 William T. Sherman

Agamawan 
 Walter Brueggemann

Amérikah Sarékat
Britney Jean Spears (lair 2 Desember 1981) iku siji penyanyi saka Amérika Sarékat. Senadyan Britney Spears isih anom, kariré wis dawa. Dhèwèké tau kawin karo Jason Federline lan pinaringan rong putra. Saiki nanging wis pegatan.

Diskografi

Album 
 1999: ...Baby One More Time
 2000: Oops!... I Did It Again
 2001: Britney
 2003: In the Zone
 2007: Blackout
 2011: Femme Fatale
 2013: Britney Jean''

Penyanyi Amérika Sarékat
Lair 1981
Raden Ajeng Djumilah iku putra turunne Pangeran Timoer Bupati kang sepisananing Madiun kang wektu isih jeneng Purabaya,kang mengku dadi Bupati Purabaya wiwit taun 1568 nganti 1586. Kurang luwih taun 1586 Karaton Pajang ditelukake déning Karaton Mataram Kabupatèn Purabaya dipendhegani déning Pangeran Timoer kang duwé gelar Panembahan Rama.Panjenengan rumangsa duwé hak dadi ahli warise Karaton Pajang,Panjenengan ora gelem thunduk marang karaton Mataram

Karaton Mataram duwé karep supaya Kabupatèn Purabaya kang duwé hak nerusaké Karaton Pajang tundhuk marang Mataram.Nanging Panembahan Rama kukuh ora gelem,amarga Kabupatèn Purabaya péngin madeg dhéwé,bébas lan ora ana sambung rakete karo Mataram.Tahun 1586 prajurit Mataram gempur Purabaya.Tahun 1587 digempur manèh nanging loro-lorone gagal.Wektu iku Prajurit Mataram dipandhegani déning Raden Mas Sutawijoyo,Déné senopati,Perang Purabaya Raden Ajeng Djumilah,kang wektu iku ugah mengku Bupati angka 2 ngganteni Pangeran Timoer.Senopati perang  Purabaya disengkuyung déning Bupati ing wewengkon mancanagara,sakurang-kurange 15 daerah kabupatèn,pranyata sanggup ngalahake kekuatane musuh kang ora liya Prajurit mataram.

Tahun 1590 Mataram nglancarake serangan angka 3.Prajurit Mataram kasil nyusup lumebu ing tengah kutha ya iku pura Wonorejo sing wektu iku mung ditunggoni déning Manggalaning Yuda Raden Ajeng Djumillah.Prajurit Purabaya akèh sing mati.Paperangan siji lawan siji ora bisa diendhani Manggalaning Yuda gigih anggonee perang kanthi ngandelaké pusaka kang wujud duwung "Kyai Kala Gumarang".
 
Perang antarané Sutawijoyo klawan Raden Ajeng Djumilah cukup suwé, ana ing sawijining papan ora adoh saka pura Wonorejo.Suwening-suwé amarga Raden Ajeng Djumilah rada lengah pusaka Kyai Kala Gumarang pindah ing tangan Sutawijoyo.Raden Ajeng Djumilah duwé panemu yèn perang diterusake akèh kawulo cilik sing padha mati mulo Raden Ajeng Djumilah milih nrimo digarwo dadi permaisuri Panembahan Senopati. Tanggal 16 Novèmber taun 1590, nama Purabaya kaganti dadi Madiun

Wong Jawa
Artikel iki bab siji papan ing Arab Saudi. Kanggo pangertèn séjé, mangga macaa iwak

Mina iku siji tlatah lembah ing ara-ara wedhi kang dumunung watara limang kilomèter saka kutha Mekah, Arab Saudi. Mina kaloka minangka panggonan ngayahi kagiyatan mbalang jumrah sajeroning ngibadah kaji taunan, kang dialkoni déning para jamaah kaji wiwit srengéngé mlethèk nganti angslup ing dina pungkasan ngibadah kaji. Kajaba iku, ing Mina uga panggonan tendha-tendha kang dadi akomodasi kanggo atusan éwon jemaah kaji.

Deleng uga 
 Mekah
 Madinah
 Muzdalifah
 Arafah
 Bir Ali
 Yalamlam
 Ibadah Kaji
 Umrah

Pranala njaba 
 Haji dan Umrah 

Géografi Arab Saudi
Islam
Kaji
Arafah iku siji tlatah ara-ara amba ing pagunungan sisih wétan kutha suci umat Islam, Mekah, Saudi Arabia. Ana ing ara-ara kang amba iki, wektu awan tanggal 9 Dzulhijjah kalèndher Hijriyah kumpul punjul rong yuta umat Islam saka saindhenging donya kanggo ngayahi inti ngibadah kaji, yaiku ngibadah Wukuf.

Ana sawatara panggonan utama ing Arafah kang tansah dadi obyèk kunjungan jamaah kaji:

 Jabal Rahmah, tlatah minangka panggonan ketemuné Nabi Adam lan Siti Hawa.
 Masjid Namira

Deleng uga 
 Mekah
 Madinah
 Mina
 Muzdalifah
 Bir Ali
 Yalamlam
 Ibadah Kaji
 Umrah

Pranala njaba 
 Haji dan umrah 
 Haj tips

Islam
Kaji
Masjidil Karam utawa Masjidil Haram (basa Arab: المسجد الحرام) iku masjid ing kutha Mekah, kang dianggep panggona paling suci ing donya kanggoné umat Islam. Masjid iki uga dadi tujuan utama sajeroning ngibadah kaji.
Imam Besar masjid iki yaiku Syaikh Abdurrahman As-Sudais, imam keturunan Banten. Panjenengané misuwur sajeroning maca Kuran kanthi artikulasi kang cetha lan swara kang merdhu.

Miturut cariyosipun, Masjidil Karam punika kala rumiyin dipunyasa déning Nabi Ibrahim kaliyan putranipun Nabi Ismail.

Deleng uga 
 Mekah
 Ibadah Kaji
 Umrah

Pranala njaba 

Karam
Masjid Nabawi, iku sawijining masjid kang dumunung ing kutha Madinah, Saudi Arabia. Masjid iki, diwangun déning Kanjeng NabiMuhammad lan dadi panggonan pasaréyané lan para sahabaté. Masjid iki minangka salah siji masjid kang utama kanggoné umat Islam sawisé Masjidil Haram ing Mekah lan Masjidil Aqsa ing Yerusalem.

Kautamané masjid iki dipratélakaké déning Nabi Muhammad: "Salat ing masjidku iki luwih apik tinimbang salat ping sèwu ing masjid liyane, kajaba ing Masjidil Haram. [...] sapa kang ngayahi salat ing masjidku ping patang puluh salat fardu, ora kurang siji-sijia, dhèwèké bakal bébas saka geni neraka, bébas saka azab, lan bébas saka kamunafikan. Ora perlu répot lumaku, tekani waé telung masjid iki: Masjid Nabawi, Masjidil Haram lan Masjidil Aqsa."

Adhedhasar hadis-hadis iki mula kutha Madinah tansah ramé ditekani umat Islam kang nglakoni ngibadah haji minangka amalan wajib utawa ngibadah umrah minangka amalan sunat.

Masjid kang asli diyasa déning Nabi Muhammad Saw ing sisih daleme sawisé hijrah menyang Madinah ing taun 622. Masjid asli wujud yasan kabukak kanthi mimbar (meja khotbah) kanggo maca Al-Qur’an. Yasan iki awujud pasagi kanthi ukuran , diyasa nganggo glagah kurma lan témbok kagawé saka blethok, lan duwé telu lawang: Bab Rahmah ing sisih kidul, Bab Jibril ing sisih kulon lan Bab al-Nisa'ing sisih wétan.

Papan wigati 
Ing sajeroné masjid Nabawi ana papan panggonan kang wigati antarané:
 Pasaréyan Nabi Muhammad lan para sahabat yaiku Abu Bakar As Siddiq r.a., Umar bin Khatab r.a.
 Raudah, ya iku papan ndedonga kang bisa diijabah, dunungé antarané pasaréyan lan mimbare Kanjeng Nabi Muhammad. Panggonan iki biyèn pekarangan dalemé Nabi Muhammad Nalika lumebu lan ndedonga ing Raudah iki jamaah ora kena wicara sora kudu sopan lan anteng.

Imam 
Ing ngisor iki wujud pratélan imam Masjid Nabawi:
 Syaikh Ali ibn Abdurrahman al-Hudhaifi – Imam Besar Masjid Nabawi Madinah
 Syaikh Dr. Salah ibn Muhammad al-Budair (mimpin trawèh ing 2005-2006) saiki dadi imam penuh ing Masjid Nabawi
 Syaikh Muhammed as-Subayyil
 Syaikh Adil Kalbani (mimpin trawèh ing 2008 (1429 H)

Réferènsi

Uga delengen 
 Madinah
 Ibadah Kaji
 Masjidil Karam

Pranala njaba 
 Masjid Nabawi 
 Masjid Al Nabawi Medina 

Nabawi
Komet/ Lintang Kemukus (simbol: ) punika benda akasa ingkang mèmper asteroid, nanging mèh sadaya kadhapur saking gas (karbon dioksida, metana, hawa) lan lebu ingkang beku. Komèt ndarbèni orbit utawi lintasan ingkang bentukipun elips, langkung lonjong lan dawa tinimbang orbit planit. Lintang Kemukus ingkang padhang mesthinipun narik kawigatosan tiyang kathah.

Ciri fisik 
Nalika lintang kemukus nyelaki pérangan-lebet Tata Surya, radiasi saking srengéngé njalari lapisan ès paling njawi nguap. Arus lebu lan gas ingkang kaasilaken mbentuk setunggaling atmosfer ingkang ageng nanging tipis sanget ing saubengipun komèt, kasebat coma. Akibat tekanan radiasi srengéngé lan angin srengéngé ing coma punika, kadhapur buntut raksasa ingkang nebihi srengéngé.

Coma lan buntut lintang kemukus mbalikaken cahya srengéngé lan saged kapirsani saking bumi manawi lintang kemukus punika cekap celak. Buntutipun  bènten-bènten wujud lan ukuranipun. Sansaya celak lintang kemukus kasebat kaliyan srengéngé, sansaya dawa buntutipun. Wonten ugi lintang kemukus ingkang boten ndarbéni buntut.

Ciri orbit 

Lintang kemukus makaping-kaping ngubengi srengéngé, nanging peredaranipun mbetahaken wekdal ingkang lami. Lintang kemukus dipunbéntenaken miturut rentangan wekdal orbitipun. Rentangan wekdal cendhak punika kirang saking 200 taun lan rentangan wekdal ingkang rowa punika langkung saking 200 taun. Lumrahé, wujud orbit lintang kemukus punika elips.

Komèt misuwur 
Wonten sapérangan komèt ingkang misuwur, umpaminipun:
 Komèt Halley, muncul 76 taun sepindhah.
 Komèt West
 Komèt Encke, muncul tigang taun sepindhah
 Komèt Hyakutake
 Komèt Hale-Bopp

Tata Surya

Artikel mawa basa krama
Miqat () iku panggonan wates kanggo miwiti ritual Ibadah Kaji lan Umrah.  Yèn ngliwati wates iki para jamaah haji lan umrah kudu wis nganggo sandhangan ihram lan niyat.

Miqat ana rong jinis:
 Miqat Zamani (ﻣﻴﻘﺎﺕ ﺯﻣﺎﻧﻲ)-wates kang ditentokaké dhedhasar wektu:
 Kanggoné ngibadah kaji, miqat wiwit wulan Syawal nganti wektu fajar tanggal 10 Zulhijah yaiku nalika ngibadah kaji diwiwiti.
 Kanggoné ngibadah umrah, miqat zamani diwiwiti wektu-wektu kang bisa ditindakaké ngibadah umrah. 
 Miqat Makani (ﻣﻴﻘﺎﺕ ﻣﻛﺎﻧﻲ)-wates kang ditentokaké dhedhasar panggonan:
 Kanggo kang ndunungi Mekah, panggonan kanggo ihram kaji yaiku kutha Mekah (omahé dhéwé). Kanggo umrah apiké metu saka tanah karam Mekah, apiké wiwit saka  Jiranah, Tan'im  utawa Hudaibiyah.
 Kanggo kang teka saka arah wétan (kalebu saka Indonésia), miqat ing Yalamlam (ﻳﻠﻣﻠﻢ) utawa Jeddah (ﺟﺪﻩ). Bab miqat saka Jeddah iki ana sawetara kang ora sarujuk. Nanging Komisi Fatwa Majelis Ulama Indonesia wis ngukuhaké yèn jamaah kaji saka Indonésia bisa miqat saka Jeddah.
 Kanggo kang teka saka kulon kaya Mesir,  miqat ing Juhfah (ﺟﺤﻔﻪ).
 Kanggo kang teka saka kidul kaya Yaman, miqat ing Qarnul Manazil (ﻗﺮﻦﺍﻠﻣﻨﺎﺯﻝ).
 Kanggo kang teka saka Madinah, miqat ing Dzulhulaifah Abyar 'Ali (ﺫﻭﺍﻟﺣﻠﻴﻔﻪ ﺍﺑﻳﺎﺭ ﻋﻠﻲ).
 Kanggo kang teka saka arah Irak, miqat saka Dzatu 'Irq (ﺫﺍﺕ ﻋﺮﻕ).

Réferènsi

Deleng uga 
 Ibadah Kaji
 Umrah
 Mekah
 Madinah

Pranala njaba 
 Miqat 
 Al Islam 

Kaji
Islam
Wukuf iku kagiyatan utama sajeroning ngibadah kaji. Malah, inti ngibadah kaji yaiku wukuf utawa meneng kanthi ndonga ing Padang Arafah. Yèn sajeroning nglakoni Ibadah Kaji jamaah ora bisa nindakaké wukuf, ora sah ngibadah kajiné. Wukuf ditindakaké mung sadina (awan) ing tanggal 9 Dzulhijjah miturut kalèndher Hijriyah. Cara nglakoni ngibadah wukuf yaiku kanthi meneng (lan ndonga) ing ara-ara amba kang dumunung ana ing sisih wétan kutha ta Mekah, Saudi Arabia. Ing tlatah kang cengkar tanpa wangunan iki, punjul rong yuta umat Islam saka saindhenging jagad kumpul saben taun ngayahi ritual wukuf.

Deleng uga 
 Ibadah Kaji
 Umrah
 Mekah
 Arafah

Pranala njaba 
 Haji dan Umrah 

Islam
Haji
Jumrah (basa Arab: jamarah, jamak: jamaraat) iku tugu saka watu kang dibalangi krikil sajeroning ritual ngibadah kaji. Dunungé ana ing Mina cedhak kutha Mekah lan cacahé ana telu, yaiku kang gedhé dhéwé jenengé Jumrah Aqabah, déné jumrah liyané kang luwih cilik jenengé Jumrah Ula lan Jumrah Wustha.

Mbalang jumrah 
Mbalang jumrah iku hukumé wajib sajeroning ngayahi ngibadah kaji. Nalika ngibadah kaji mau para jemaah kaji kudu mbalang jumrah nganggo krikil kanggo mèngeti lelaku Nabi Ibrahim kang mbalangi sétan-sétan kang nggoda nalika Nabi Ibrahim arep ngèstokaké dhawuhé Allah ngurbanaké putrané Ismail.
Para jemaah nglumpukaké krikil kang dianggo mbalang jumrah mau ana ing tlatah Muzdalifah. Kagiatan mbalang jumrah iki minangka kagiyatan kaping sanga sajeroning urutan kagiyatan-kagiyatan ritual kang kudu dilakoni wektu nindakaké Ibadah Kaji. Ritual mbalang jumrah iki mung dilakoni sajeroning ngibadah kaji lan ora ana sajeroning ngibadah umrah.

Amarga sipaté wajib mula jama'ah kang ora ngayahi mbalang jumrah kudu mbayar Dam (dendha) wujud nyembelèh wedhus. Yèn ora kuwawa bisa diganti mbayar fidyah utawa pasa 10 dina yaiku telung dina ing mangsa kaji ing tanah suci lan sisané dilakoni ing omah.

Nalika mbalang jumrah iki kerep kadadéan kacilakan amarga kurang luwih rong yuta jamaah kaji bebarengan lan dhesek-dhesekan ing panggonan kang padha. Mula saiki wis diyasa jalur kanggo mbalang jumrah nganti limang tingkat lan wis dipepaki sarana pengawasan kanthi èlèktronik

Tabel wektu mbalang jumrah

Rujukan

Deleng uga 
 Ibadah Kaji
 Mina
 Muzdalifah

Pranala njaba 
 Haji dan Umrah 

Islam
Kaji
Asteroid punika benda langit alit lan padhet ingkang wonten ing sistem tata surya.

Asteroid punika conto saking sakjenis planit alit (utawi kasebat ugi planetoid), nanging saklangkung alit tinimbang planit.

Antawisipun 200 taun Ceres kaanggep asteroid paling ageng. Nanging ing tanggal 23 Agustus 2001, sampun katemoaken asteroid ingkang langkung ageng tinimbang Ceres. Asteroid punika namanipun 2001 KX 76, lintasan orbitipun ing sacelaking Pluto. Asteroid ingkang paling alit ndarbéni dhiameter kirang langkung dasaan mèter. Asteroid kalebet benda minor ing sistem tata surya, sesarengan kaliyan komet lan meteoroid.

Asteroid ing sistem tatasurya 

Sampun atusan èwu asteroid ing tatasurya katemoaken, lan sapunika panemon énggal rata-rata 5000 asteroid saben wulanipun. Ing tanggal 27 Agustus, 2006, saking total 339.376  planit alit ingkang kadfatar, 136.563 ing antawisipun ndarbéni orbit ingkang cekap kakenal saéngga saged diparingi nomer resmi ingkang permanén. Ing antaraning planit-planit kasebat, 13.350 ndarbéni nama resmi (trivia: kinten-kinten 650 ing antaraning nama punika mbetahaken tandha pangenal). Nomor paling ngandhap nanging wujud planit alit ingkang boten gadhah nama inggih punika (3360) 1981 VA; planit alit ingkang kanamèaken kanthi nomer paling nginggil (kejawi planit katai 136199 Eris sarta 134340 Pluto) inggih punika 129342 Ependes .

Sapunika dipunkinten bilih asteroid ingkang gadhah dhiameter langkung saking 1 km ing sistem tatasurya total cacahipun antara 1.1 dumugi 1.9 yuta. Astéroid paling wiyar ing sistem tatasurya sisih lebet inggih punika 1 Ceres, kanthi dhiameter 900–1000 km. Kalih asteroid sabuk sistem tatasurya sisih lebet inggih punika 2 Pallas lan 4 Vesta; kekalihipun ndarbéni dhiameter ~500 km. Vesta wujud asteroid sabuk paling utami ingkang kadang-kala kapirsani kanthi mata telanjang (ing sapérangan kadadosan ingkang cekap langka, asteroid ingkang celak kaliyan bumi saged kapirsani tanpa bantuan teknis; pirsani 99942 Apophis).

Massa sadaya asteroid Sabuk Utami dipunkinten 3.0-3.6 kg, utawi kirang langkung 4% saking massa bulan. Saking kasadaya punika 1 Ceres ndarbéni massa  0.95 kg, 32% saking totalipun. Salajengipun asteroid paling padhet, 4 Vesta (9%), 2 Pallas (7%), lan 10 Hygiea (3%), ndadosaken kintenan punika dados 51%; tiga salajengipun, 511 Davida (1.2%), 704 Interamnia (1.0%), lan 3 Juno (0.9%), namung nambah 3% saking massa totalipun. Cacahing asteroid salajengipun nambah kanthi eksponensial éwadéné massa asteroid-asteroid punika mandhap. Dipuntelaaken bilih asteroid ugi ndarbéni satunggal satelit ingkang namanipun Dactyl.

Ugi pirsani Pratélan asteroid misuwur ing Sistem Tatasurya, utawi Pratélan asteroid miturut urutanipun.

Réferènsi

Ugi pirsani 
 Komet
 Proyek NEO

Tata Surya
Antariksa
Taun wuntu utawa taun wuntu yaiku taun kang umuré ditambah sadina tinimbang taun lumrah (taun wastu). Ing petungan taun Syamsiah taun wuntu cacah dinané 366 dina, déné ing taun jawa cacahé dina  ing taun wuntu ana 355 dina.

Setaun syamsiah cacah dinané ora persis 365 dina, nanging 365 dina, 5 jam, 48 menit lan 45,1814 dhetik. Yèn kaluwihan jam, menit lan dhetik iku ora diétung, saben patang taun cacah dinané bisa kelangan mèh sadina.

Kanggo kompènsasi bab iku, saben patang taun sapisan (taun sing bisa dibagi papat), ditambahi sadina ekstra: 29 Fèbruari. Nanging amarga 5 jam, 48 menit dan 45,1814 dhetik kurang saka 6 jam, mila taun-taun kang bisa dibagi 100 (kaya taun 1900), dudu taun wuntu, kejaba bisa dibagi kanthi angka 400 (kaya taun 2000).

Tahun Kabisat miturut dhéfinisi iki ana wiwit diluncuraké kalendher Grégorius.

Pananggalan
Mihrab (Basa Arab: ألمحراب pl. محاريب) ya iku ceruk, utawa cekungan ing témbok (masjid) kang nuduhaké arahé kéblat, ya iku arah dumunungé Ka'bah minangka arah madhep kanggoné umat Islam kang lagi salat. Témbok kang ana mihrabé diarani témbok kéblat.

Mihrab, aja diklérokaké karo mimbar, ya iku papan kangoné imam mènèhi kutbah.

Sajarah 

Tembung mihrab asliné saka tembung kang ora ana gayutané karo agama, lan tegesé kamar kusus, kaya déné ruwang kanggo ndèlèh singgasana ing sawijining pura.   Fath al-Bari (k. 458), mrayogakaké makana mihrab iku "panggonan kang paling kinurmatan kanggo para ratu" lan "panggonan kang utama, ing ngarep lan paling kinurmatan." Buku The Mosques in Islam (k. 213), minangka tambahan tumrap sumber-sumber ing basa Arab, nyuplik Theodor Nöldeke lan liyané mrayogakaké yèn mihrab iku asliné minangka ruwang singgasana.

Istilah mihrab diagem déning Muhammad kanggo njenengaké kamar pribadi panjenengané kanggo ngayahi ibadat. Kamar mau diparingi aksès menyang masjid kang dunungé ana ing sisihé kamar, lan Nabi lumebu masjid liwat kamar mau. Makna asli mihrab minangka kamar/ruwang kusus ing ngomah - tetep digunakaké ing kalangan kapitayan Yahudi, kang migunakaké mihrab kanggo ruwang ibadat pribadi.

Sajeroning amngsa kakuwasan kalifah Usman Ibn Affan (r. 644-656), mréntahaké masang tulisan ing témbok masjid ing Madinah supaya para jamaah gampang nengeri arahé kéblat. Nanging tandha tulisan mau mung wujud tandha lan témboké tetep rata. Sajeroning mangsa Al-Walid ibn Abd al-Malik (Al-Walid I, r. 705-715), masjid Nabawi di rénovasi lan (wāli) Madinah, Umar Ibn Abdul Aziz, mréntahaké nggawé ceruk kanggo nengeri témbok kéblat (kang nengeri arah kéblat), lan ing panggonan iki tulisan Usman dipasang.

Suwé-suwé, ceruk ing masjid mau dadi dingertèni déning umum minangka arah kéblat lan dadi salah sawijining kalengkapan ing masjid.

Ing mangsa saiki 

Saiki, ukuran Mihrab warna-warna, lumrahé dipaèsi nganggo ornamèn uparengga lan asring diripta kanggo mènèhi imprèsi minangka dalan ka Mekah.

Réferènsi

Deleng uga 
 Masjid
 Masjid Nabawi
 Mimbar

Pranala njaba 
 Islamic Art

Islam